CELEX: 32018D1700
Language: bg
Date: 2018-11-06 00:00:00
Title: Решение за изпълнение (ЕС) 2018/1700 на Съвета от 6 ноември 2018 година за изменение на Решение за изпълнение 2013/54/ЕС за предоставяне на разрешение на Република Словения да въведе специална мярка за дерогация от член 287 от Директива 2006/112/ЕО относно общата система на данъка върху добавената стойност

13.11.2018   
               
               
                  BG
               
               
                  Официален вестник на Европейския съюз
               
               
                  L 285/78
               
            
         РЕШЕНИЕ ЗА ИЗПЪЛНЕНИЕ (ЕС) 2018/1700 НА СЪВЕТА
         от 6 ноември 2018 година
         за изменение на Решение за изпълнение 2013/54/ЕС за предоставяне на разрешение на Република Словения да въведе специална мярка за дерогация от член 287 от Директива 2006/112/ЕО относно общата система на данъка върху добавената стойност
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за функционирането на Европейския съюз,
         като взе предвид Директива 2006/112/ЕО на Съвета от 28 ноември 2006 г. относно общата система на данъка върху добавената стойност (1), и по-специално член 395, параграф 1 от нея,
         като взе предвид предложението на Европейската комисия,
         като има предвид, че:
         
                     (1)
                  
                  
                     Съгласно член 287, точка 15 от Директива 2006/112/ЕО Словения има право да освободи от данък върху добавената стойност (ДДС) данъчно задължените лица, чийто годишен оборот не е по-висок от 25 000 EUR.
                  
               
                     (2)
                  
                  
                     С Решение за изпълнение 2013/54/ЕС на Съвета (2) на Словения беше разрешено, чрез дерогация от член 287, точка 15 от Директива 2006/112/ЕО, до 31 декември 2015 г. да освободи от ДДС данъчно задължените лица, чийто годишен оборот не е по-висок от 50 000 EUR. С Решение за изпълнение (ЕС) 2015/2089 на Съвета (3) срокът на прилагане на Решение 2013/54/ЕС бе удължен до 31 декември 2018 г.
                  
               
                     (3)
                  
                  
                     С писмо, заведено в Комисията на 22 май 2018 г., Словения поиска разрешение да продължи да освобождава от ДДС данъчно задължените лица, чийто годишен оборот не е по-висок от 50 000 EUR.
                  
               
                     (4)
                  
                  
                     В съответствие с член 395, параграф 2, втора алинея от Директива 2006/112/ЕО на 25 юни 2018 г. Комисията предаде на другите държави членки отправеното от Словения искане. С писмо от 26 юни 2018 г. Комисията уведоми Словения, че разполага с цялата информация, необходима за разглеждане на искането.
                  
               
                     (5)
                  
                  
                     Съгласно информацията, предоставена от Словения, в края на 2017 г. около 48 % от регистрираните за целите на ДДС лица са имали облагаем оборот под 50 000 EUR. Тези данъчно задължени лица са съставлявали само 1 % от общия оборот, от който 0,3 % е бил съставен от данъчно задължени лица с облагаем оборот под 25 000 EUR.
                  
               
                     (6)
                  
                  
                     Като се има предвид, че по-високият праг е довел до намаляване на свързаните с ДДС задължения за малките предприятия, като тези предприятия са запазили правото да изберат да прилагат общия режим на ДДС в съответствие с член 290 от Директива 2006/112/ЕО, на Словения следва да бъде разрешено да прилага мярката за допълнителен ограничен срок – до 31 декември 2021 г.
                  
               
                     (7)
                  
                  
                     Тъй като членове 281 – 294 от Директива 2006/112/ЕО, уреждащи специалния режим за малките предприятия, са в процес на преглед, е възможно преди да е изтекъл срокът на действие на дерогацията на 31 декември 2021 г., да влезе в сила директива за изменение на посочените членове, определяща дата, от която държавите членки трябва да започнат да прилагат националните разпоредби. В такъв случай прилагането на настоящото решение следва да бъде прекратено.
                  
               
                     (8)
                  
                  
                     Дерогацията не оказва въздействие върху собствените ресурси на Съюза, получени от ДДС, тъй като Словения ще направи компенсаторно изчисляване в съответствие с член 6 от Регламент (ЕИО, Евратом) № 1553/89 на Съвета (4).
                  
               
                     (9)
                  
                  
                     Поради това Решение за изпълнение 2013/54/ЕС следва да бъде съответно изменено,
                  
               ПРИЕ НАСТОЯЩОТО РЕШЕНИЕ:
         
            Член 1
            В член 2 от Решение за изпълнение 2013/54/ЕС втора алинея се заменя със следното:
            
               „То се прилага от 1 януари 2013 г. до настъпването на по-ранната от следните две дати:
               
                           а)
                        
                        
                           31 декември 2021 г.;
                        
                     
                           б)
                        
                        
                           датата, от която държавите членки трябва да започнат да прилагат националните разпоредби, които биха били задължени да приемат, ако влезе в сила директива за изменение на членове 281 – 294 от Директива 2006/112/ЕО, уреждащи специалния режим за малките предприятия.“
                        
                     
         
         
            Член 2
            Адресат на настоящото решение е Република Словения.
         
         
            Съставено в Брюксел на 6 ноември 2018 година.
            
               
                  За Съвета
               
               
                  Председател
               
               H. LÖGER
            
         
         
            (1)  ОВ L 347, 11.12.2006 г., стр. 1.
         
            (2)  Решение за изпълнение 2013/54/ЕС на Съвета от 22 януари 2013 г. за предоставяне на разрешение на Република Словения да въведе специална мярка за дерогация от член 287 от Директива 2006/112/ЕО относно общата система на данъка върху добавената стойност (ОВ L 22, 25.1.2013 г., стр. 15).
         
            (3)  Решение за изпълнение (ЕС) 2015/2089 на Съвета от 10 ноември 2015 г. за изменение на Решение за изпълнение 2013/54/ЕС за предоставяне на разрешение на Република Словения да въведе специална мярка за дерогация от член 287 от Директива 2006/112/ЕО относно общата система на данъка върху добавената стойност (ОВ L 302, 19.11.2015 г., стр. 107).
         
            (4)  Регламент (ЕИО, Евратом) № 1553/89 на Съвета от 29 май 1989 г. за окончателни унифицирани схеми за събирането на собствените ресурси, набирани от данък добавена стойност (ОВ L 155, 7.6.1989 г., стр. 9).